Soylent Green
<s>Soylent Green (), u Jugoslaviji prikazivan i pod naslovom Zeleno sunce, je američki science fiction film snimljen 1973. godine u režiji Richarda Fleischera, poznat kao jedno od klasičnih ostvarenja žanra.</s>

<s>Predstavlja adaptaciju romana Make Room!</s><s>Make Room!</s><s>Harryja Harrisona.</s><s>Radnja se događa 2022. godine u New Yorku koji je, kao i ostatak svijeta, suočen sa posljedicama prenaseljenosti u obliku zagađenja, nezaposlenosti, kolapsa ekonomije i infrastrukture i sveopćeg siromaštva, pri čemu samo sićušna elita uživa u luksuzu kao što su električna rasvjeta i pitka voda.</s><s>Protagonist, čiji lik tumači Charlton Heston, je policijski detektiv kome je dodijeljena istraga ubistva bogatog poslovnog čovjeka, a koja je na kraju povezana sa "sojlentom", prehrambenim proizvodom koji se koristi za prehranu stanovništva.</s>

<s>Film je u odnosu na predložak radnju pomjerio nekoliko decenija u budućnost, te je učinio daleko mračnijom, pod snažnim uticajem apokaliptičkih predviđanja o efektima prenaseljenosti, zagađenja i efekta staklenika nalik na tada izuzetno popularnu knjigu The Population Bomb američkog publicista i naučnika Paula R. Ehrlicha.</s><s>U njemu je na relativno jednostavan, ali efektan način stvoren distopijski svijet gdje umjesto futurističke tehnologije dolazi do sveopće regresije.</s><s>Publici su, pak, izuzetno imponirali glumački nastupi, a među kojima se posebno ističe Edward G. Robinson u ulozi protagonistovog ostarjelog cimera i pomoćnika; u vrijeme snimanja Robinson je bolovao od raka mokraćnog mjehura i znao je da će uskoro umrijeti, ali o tome nije ništa govorio ekipi; scena u kojoj njegov lik umire (a koja je bila snimljena pred sam kraj snimanja, i posljednja koju je napravio) se zbog toga često navodi kao jedan od najpotresnijih trenutaka u historiji američke kinematografije.</s><s>Iako mainstream kritika nije bila pretjerano oduševljena filmom, među poklonicima žanra je Soylent Green stekao izutetnu popularnost, a sa vremenom i svojevrsni kult status.</s>

<s>Uloge
 Charlton Heston ...</s><s>Detektiv Frank Thorn
 Leigh Taylor-Young ...</s><s>Shirl
 Chuck Connors ...</s><s>Tab Fielding
 Joseph Cotten ...</s><s>William R. Simonson
 Brock Peters ...</s><s>Šef Hatcher
 Paula Kelly ...</s><s>Martha
 Edward G. Robinson ...</s><s>Sol Roth
 Stephen Young ...</s><s>Gilbert
 Mike Henry ...</s><s>Kulozik
 Lincoln Kilpatrick ...</s><s>Svećenik
 Roy Jenson ...</s><s>Donovan
 Leonard Stone ...</s><s>Charles
 Whit Bissell ...</s><s>Gov.</s><s>Santini
 Celia Lovsky ...</s><s>Vođa Burze
 Dick Van Patten ...</s><s>Redar #1</s>

<s>Vidi još
Z.P.G.</s>

<s>Izvori</s>

<s>Vanjske veze</s>

<s>Američki filmovi
SF-filmovi
Distopijski filmovi
Kriminalistički filmovi</s>

